CELEX: 32013D0672
Language: sl
Date: 2013-11-15 00:00:00
Title: 2013/672/EU: Sklep Sveta z dne 15. novembra 2013 o sklenitvi Protokola, ki določa ribolovne možnosti in finančni prispevek iz Sporazuma med Evropsko unijo in Islamsko republiko Mavretanijo o partnerstvu v ribiškem sektorju za dve leti

22.11.2013   
            
            
               SL
            
            
               Uradni list Evropske unije
            
            
               L 313/3
            
         SKLEP SVETA
   z dne 15. novembra 2013
   o sklenitvi Protokola, ki določa ribolovne možnosti in finančni prispevek iz Sporazuma med Evropsko unijo in Islamsko republiko Mavretanijo o partnerstvu v ribiškem sektorju za dve leti
   (2013/672/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 43 v povezavi s členom 218(6)(a) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta,
   ob upoštevanju naslednjega:
   
               (1)
            
            
               Svet je 30. novembra 2006 sprejel Uredbo (ES) št. 1801/2006 o sklenitvi Sporazuma med Evropsko skupnostjo in Islamsko republiko Mavretanijo o partnerstvu v ribiškem sektorju (1) (v nadaljnjem besedilu: Sporazum o partnerstvu).
            
         
               (2)
            
            
               Unija se je z Islamsko republiko Mavretanijo pogajala o novem protokolu (v nadaljnjem besedilu: novi protokol), ki plovilom EU dodeljuje ribolovne možnosti v vodah, v katerih Mavretanija na področju ribištva izvaja svojo suverenost ali jurisdikcijo.
            
         
               (3)
            
            
               Novi protokol je bil podpisan na podlagi Sklepa Sveta 2012/827/EU (2) in se začasno uporablja od datuma njegovega podpisa.
            
         
               (4)
            
            
               Novi protokol bi bilo treba odobriti –
            
         SPREJEL NASLEDNJI SKLEP:
   Člen 1
   Protokol, ki določa ribolovne možnosti in finančni prispevek iz Sporazuma med Evropsko unijo in Islamsko republiko Mavretanijo o partnerstvu v ribiškem sektorju za dve leti (v nadaljnjem besedilu: Protokol) (3), se odobri v imenu Unije.
   Člen 2
   Predsednik Sveta v imenu Unije posreduje uradno obvestilo iz člena 11 Protokola (4).
   Člen 3
   Ta sklep začne veljati na dan sprejetja.
   
      V Bruslju, 15. novembra 2013
      
         
            Za Svet
         
         
            Predsednik
         
         R. ŠADŽIUS
      
   
   
      (1)  UL L 343, 8.12.2006, str. 1.
   
      (2)  UL L 361, 31.12.2012, str. 43.
   
      (3)  Besedilo Protokola je bilo objavljeno v UL L 361, 31.12.2012, str. 44, skupaj s sklepom o podpisu.
   
      (4)  Generalni sekretariat Sveta bo v Uradnem listu Evropske unije objavil datum začetka veljavnosti Protokola.